钦定古今图书集成/明伦汇编/宫闱典/第117卷 > 锁儿哈
## 钦定古今图书集成/明伦汇编/宫闱典/第117卷 > 锁儿哈

按《元史》本传：“锁儿哈事太宗，与木华𥟖取嘉州，降其
民，遣伯秃儿哈、拙赤碣来献捷。帝曰：‘若父宣力国家，
朕昔见之，今锁儿哈克光前烈’。”赐以金锦、金带、七宝
鞍。召至中都，以疾薨。锁儿哈娶皇子斡赤女安秃公
主，生女是为宪宗皇后子札忽儿臣，从定宗出讨万
奴有功，太宗命亲王安赤台以女也孙真公主妻之。
薨，赠推诚靖宣佐运赞治功臣、太师、开府仪同三司、
驸马都尉、上柱国，袭封昌王，谥“忠靖。”札忽儿臣有子
二人：长月列台，娶皇子赛因主卜女哈荅罕。公主生
脱别台，与乃颜战，有功。次忽怜。